बृहस्पति (ग्रह)
बृहस्पति के चन्द्रमाओं में से कुछ पर भूमिगत महासागरों की उपस्थिति ने जीवन की अधिक संभावना होने की अटकलों को जन्म दिया है।
फ़ाउन्डेशन शृंखला
"फ़ाउन्डेशन और पृथ्वी" (Foundation and Earth, फ़ाउन्डेशन ऐन्ड अर्थ) नाम के उपन्यास के आरम्भ में दिखाया जाता है कि ट्रेवीज़ पृथ्वी की खोज पर लगा हुआ है। उसके साथ पॅलोरैट है और एक गाया की निवासी ब्लिसॅनोबियारॅल्ला (Blissenobiarella, जिसे केवल 'ब्लिस' भी बुलाया जाता है) भी हैं। ट्रेवीज़ को आकाशगंगा में तीन स्थानों के पते मिलते हैं लेकिन उसके यान का कम्पूटर वहाँ स्थित किसी ग्रह के बारे में नहीं जानता। पहले स्थान पर उसे ओरोरा (Aurora) नामक ग्रह मिलता है जहाँ खंडहर तो हैं लेकिन कोई मनुष्य नहीं। दुसरे स्थान पर मॅल्पोमॅनिया (Melpomenia) नामक ग्रह मिलता है। यहाँ कोई मनुष्य नहीं है और इसका मौसम बहुत बिगड़ चुका है। यहाँ केवल कार्बन डायोक्साइड से जीने वाली एक काई है जो फ़ौरन उनके यान पर फैल जाती है। किसी तरह उस काई को ख़त्म करके वह तीसरे स्थान पर जाते हैं जहाँ उनके सोलेरिया (Solaria) नाम का ग्रह मिलता है। यहाँ तीव्रबुद्धियों का एक छोटा समुदाय रहता है। जब इनमें से एक ट्रेवीज़ और उसके साथियों के लिए ख़तरा बन जाता है तो ब्लिस गाया की शक्तियों के इस्तेमाल से उसे मार डालती है। फिर ज्ञात होता है कि इसकी मृत्यु से एक बालक अनाथ हो गया है जिसे भी प्रथानुसार मार दिया जाएगा। ट्रेवीज़ और उसके साथी बच्चे को साथ लेकर सोलेरिया से बच निकलते हैं।